text: Se billederne: Broen der nægter at dø genåbner i dag
  13 december 2014 kl. 14.48
  Den 115 år gamle jernbanebro ved Gammelstrup nær Vestbirk bliver i dag genåbnet.
  Der skrives i dag historie i Gammelstrup nær Vestbirk. Efter mange måneders arbejde er Horsens Kommune blevet færdig med at grave broen ude af den sandgrav den blev lagt i for over 80 år siden.
  Dengang blev den lagt i en sandgrav, da der skulle oprettes en dæmning oven på broen tilbage i 1929.
  Men nu er broen blevet gravet fri, repareret, sandblæst og malet og står klar til at betjene cyklister og fodgængere. Under broen har der også været et stort arbejde i gang for nu løber Gudenåen roligt igennem bropillerne.
  - Det er en rigtig stor dag. Det er nok den største dag i mit liv. Det er en fantastisk projekt, vi har været i gang med her og det er lækkert at se det færdigt. At der så også kommer mange mennesker ud og ser det vi har lavet er skide godt, siger Tony Bygballe, ingeniør i Horsens Kommune.
  Tony Bygballe vurdere, at der har været omkring 20.000 besøgende under renoveringen af broen.
  